**Ministru kabineta rīkojuma projekta „Par papildu iemaksu ANO Augstā komisāra bēgļu lietās biroja Ukrainas iekšēji pārvietoto personu fondabudžetā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Ārlietu ministrija ir nolēmusi veikt papildu brīvprātīgo iemaksu Apvienoto Nāciju Organizācijas (turpmāk – ANO) Augstā komisāra bēgļu lietās biroja Ukrainas iekšēji pārvietoto personu fondabudžetā, pamatojoties uz šādu normatīvajos aktos noteikto Latvijas ārpolitikas aktuālo virzienu ievērošanu:* 2003. gada 29.aprīļa Ārlietu ministrijas nolikuma 4.2.punkts;
* 2014. gada novembra Deklarācijas par Laimdotas Straujumas vadītā Ministru kabineta iecerēto darbību 169.punkts;
* 2014. gada 7. janvāra Ārlietu ministra ikgadējais ziņojums par paveikto un iecerēto darbību valsts ārpolitikā un Eiropas Savienības jautājumos;
* 2011. gada 5. jūlija Ārlietu ministrijas Attīstības sadarbības politikas pamatnostādnes.
 |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **ANO Augstā komisāra bēgļu lietās biroja Ukrainas iekšēji pārvietoto personu fonds** ANO Augstā komisāra bēgļu lietās birojs (*United Nations Refugee Agency*; turpmāk – ANO AKBLB) ir dibināts 1950. gadā un ir viena no pasaules vadošajām humanitārajām organizācijām, kas koordinē starptautiskos centienus bēgļu, bezvalstnieku, iekšēji pārvietoto personu (turpmāk – IPP) tiesību aizsardzības un labklājības nodrošināšanā, kā arī mēģina rast ilgtermiņa risinājumu savā mandātā ietilpstošo personu situācijas uzlabošanai.Aptuveni 95 procentus no ANO AKBLB finansējuma veido brīvprātīgās iemaksas. Latvija ar nelieliem pārtraukumiem ir veikusi iemaksas ANO AKBLB budžetā kopš 2002. gada. Pēdējo trīs gadu laikā ir veikti ikgadēji maksājumi ANO AKBLB kopējā budžetā 10 543 latu (15 000 *euro*) apmērā. ANO AKBLB brīvprātīgo iemaksu sistēma paredz iespēju valstu valdībām veikt iemaksas specifiskos fondos, kas izveidoti, reaģējot uz aktuāliem globāliem izaicinājumiem. Piemēram, 2013. gadā Latvija veica brīvprātīgo iemaksu Sīrijas Reģionālajā Fondā (50 000 *euro*) palīdzības sniegšanai Sīrijas bēgļiem; 2014. gadā Latvija ir veikusi brīvprātīgo iemaksu 50 000 *euro* apmērā ANO AKBLB fondā, kas vērsts uz humānās palīdzības sniegšanu Irākas IPP.Ņemot vērā karadarbību Ukrainā, šis reģions ir nonācis ANO AKBLB pastiprinātas uzmanības lokā. Saskaņā ar ANO AKBLB 2014. gada 24.oktobra datiem šobrīd Ukrainā ir apmēram 430 000 IPP (95 procenti no tām ir Ukrainas austrumu reģionu iedzīvotāji, 17 000 personas – Krimas iedzīvotāji). IPP skaits Ukrainā pēdējo mēnešu laikā ir ievērojami pieaudzis (š.g. jūlijā tika reģistrētas 80 000 IPP). IPP problemātikas Ukrainā risināšanai 2014. gada augustā ir izveidots ANO AKBLB Ukrainas iekšēji pārvietoto personu fonds (*Internally Displaced People in Ukraine*; turpmāk - Fonds). Fondā iemaksātos līdzekļus ANO AKBLB ciešā sadarbībā ar Ukrainas valdību un pašvaldībām izlieto šādiem mērķiem: (1) Ukrainas IPP humanitārās situācijas monitorings, atbilstošu īstermiņa reaģēšanas mehānismu, kā arī ilgtermiņa stratēģijas izstrāde; (2) IPP pagaidu uzturēšanās vietu (centru) remonts, apkope, sagatavošana ziemai; (3) pirmās nepieciešamības pārtikas/nepārtikas preču izdale; (4) finansiāla palīdzība iekšēji pārvietotajām personām; (5) informācijas aprites nodrošināšana – pazuduši ģimenes locekļi, drošības situācija karadarbības skartajos reģionos; (6) palīdzība mājvietu renovācijā IPP, kuras atgriežas Ukrainas armijas atkarotajās teritorijās.ANO AKBLB 2014. gada 22.oktobra dati liecina, ka Fonda noteikto uzdevumu izpildei līdz šim ir saņemti  69  procenti no nepieciešamā finansējuma jeb apmēram 7,8 miljoni ASV dolāru.2014.gada 10. novembrī Ministru kabinetā tika apstiprināts rīkojums par Latvijas brīvprātīgo iemaksu Fondā 25 000 *euro* apmērā.Latvijas papildu iemaksa ANO Augstā komisāra bēgļu lietās biroja Ukrainas iekšēji pārvietoto personu fondabudžetā turpinātu nodrošināt:* Latvijas papildus praktisku ieguldījumu humānās situācijas risināšanā Ukrainā - Latvijai nozīmīgā partnervalstī;
* Latvijas atbalstu Ukrainas valdībai konkrēta problēmjautājuma – iekšēji pārvietoto personu kritiskās situācijas - risināšanā;
* saskaņā ar Latvijas ilgtermiņa stratēģiskajām politiskajām interesēm Latvijas starptautisko saistību izpildi, tai skaitā Latvijai kā Eiropas Savienības (ES), Eiropas Drošības un sadarbības organizācijas (EDSO) un Eiropas Padomes (EP) dalībvalstij atsaucoties uz šādiem aicinājumiem un piedāvājot konkrētu atbalstu: (1) š.g. 19. augustā EP ģenerālsekretārs T.Jaglands ir lūdzis EP dalībvalstu ārlietu ministrus sniegt pastiprinātu atbalstu Ukrainai IPP situācijas risināšanā; (2) š.g. septembrī vizītes laikā Ukrainā EDSO Augstā komisāre nacionālo minoritāšu jautājumos A.Tūrsa ir rosinājusi starptautisko sabiedrību palielināt palīdzību Ukrainai IPP kontekstā; (3) vairākas ES dalībvalstis (piem., Igaunija) jau ir veikušas iemaksas Fondā;
* Latvijas saistību ANO Tūkstošgades attīstības mērķu definēto prioritāšu izpildi un Latvijas kā donorvalsts statusa nostiprināšanu (iemaksas klasificējas kā oficiālā attīstības palīdzība).

Rīkojuma mērķis ir noteikt, ka Ārlietu ministrija 2014. gadā veic papildu iemaksu ANO Augstā komisāra bēgļu lietās biroja Ukrainas iekšēji pārvietoto personu fondabudžetā 25 000 *euro* apmērā. |
| 3. Projekta izstrādē iesaistītās institūcijas | Ārlietu ministrija |
| 4. Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
|  **Rādītāji** | **2014. gads** (*euro)* |  Turpmākie trīs gadi (*euro*) |
| 2015 | 2016 | 2017 |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | 0 | 0 | 0 | 0  | 0   |
|  1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | 0 | 0 | 0 | 0 | 0 |
|  2.1. valsts pamatbudžets | 0 | 0 | 0 | 0 | 0 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0  | 0 | 0 | 0 | 0 |
|  3. Finansiālā ietekme: | 0 | 0 | 0 | 0 | 0 |
|  3.1. valsts pamatbudžets | 0  | 0 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  X | 0 | 0 | 0 | 0 |
| 0 | 0 | 0 | 0 |
| 0   | 0 | 0 | 0 |
|  5. Precizēta finansiālā ietekme: |  X | 0 | 0 | 0   | 0 |
|  5.1. valsts pamatbudžets | 0 | 0 | 0 | 0 |
|  5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |    |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Rīkojuma projekta īstenošana 2014. gadā tiks nodrošināta Ārlietu ministrijas esošo valsts budžeta līdzekļu ietvaros no valsts budžeta programmas 02.00.00 "*Iemaksas starptautiskajās organizācijās*" paredzētajiem līdzekļiem. Ņemot vērā precizēto prognozi par veicamo iemaksu apmēru, ir izveidojusies papildu ekonomija 180 000 *euro* apmērā 10.Eiropas Attīstības fonda iemaksu budžetā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. Saistības pret Eiropas Savienību
 | Nav attiecināms. |
| 1. Citas starptautiskās saistības
 | Nav attiecināms. |
| 1. Cita informācija
 | ANO statūti ir saistoši Latvijai kopš Latvijas iestāšanās ANO 1991.gada 17.septembrī. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | Ārlietu ministrija. |
| 2. Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde notiks esošo pārvaldes funkciju ietvaros. |
| 3. Cita informācija | Nav. |

Anotācijas  II., IV un VI sadaļa – projekts šīs jomas neskar.

**Ārlietu ministrs E.Rinkēvičs**

**Vīza: valsts sekretārs A.Pildegovičs**

27.11.2014, 10:00

1 109

Ilze Gelnere

Tālr. 67016496, ilze.gelnere@mfa.gov.lv